અમદાવાદ: શહેરમાં યુવા ધનમાં આપઘાતનાં પ્રમાણમાં ઉત્તરોત્તર વધારો થઈ રહ્યો છે. દર બે દિવસે એક યુવાન આત્મહત્યા કરતાં હોવાનો કિસ્સાઓ બની રહ્યા છે. વેજલપુર વિસ્તારમાં રહેતાં એક પોલીસના પુત્રએ ગઈ કાલે બપોરે ઘરે ગળાફાંસો ખાઈ આત્મહત્યા કરી લેતાં ચકચાર મચી ગઈ છે. પત્ની સાથે બે વર્ષ અગાઉ છૂટાછેડા થઈ ગયા હોવાથી અને દારૂની લતે ચડી ગયો હોઈ તેને મનમાં લાગી આવતાં આપઘાત કરી લીધો હોવાનું પોલીસની પ્રાથમિક તપાસમાં બહાર આવ્યું છે. વેજલપુર પોલીસે અકસ્માત મોત નોંધી તપાસ શરૂ કરી છે.